Diokletians palass

Diokletians palass er et slott og festningsanlegg i byen Split i Kroatia. Det ble bygget rundt år 300 av Diokletian som ville ha et fint sted å bo som pensjonist, etter å ha gitt seg som romersk keiser. Innenfor de store steinmurene hadde han en fin villa, diverse templer og et gravsted. I den andre enden var det en militærleir med soldater og slaver. Palasset hadde fire hovedutganger. Den i sør (bronseporten) lå slik at skip kunne legge til. Etter å ha vært keiser fra 285 til 305, bodde Diokletian der noen år til han døde rundt år 311. På 600-tallet gjemte folk seg i palasset for å komme seg unna avarenes herjinger, da de også ødela akvedukten som forsynte festningen med vann fra en elv som het Jadro. Området ble til byen Salona og senere til byen Split (Spalatro). Slottet var ganske ukjent for den vestlige verden, inntil den engelske arkitekt Robert Adam i 1764 ga ut ei bok som het “Ruins of the Palace of the Emperor Diocletian at Spalatro in Dalmatia.” I 1979 ble palasset del av UNESCO's Verdensarvsliste, og har blitt byens viktigste turistattraksjon. Det bor rundt 3 000 fastboende på palassområdet, som opptar rundt 20 000 kvadratmeter midt i Split. Litteratur Robert Adam. Ruins of the palace of the Emperor Diocletian at Spalatro in Dalmatia. Referanser